Ir-Regolament tal-Kunsill (KEFA, KE, Euratom) Nru 3163/94
tad-19 ta' Diċembru 1994
li jemenda r-Regolament (Euratom, KEFA, KEE) Nru. 549/69 li jistabbilixxi l-kategoriji ta' uffiċjali u aġenti oħra tal-Komunitajiet Ewropej li għalihom japplikaw id-dispożizzjonijiet ta' l-Artikolu 12, it-tieni paragrafu ta' l-Artikolu 13 u l-Artikolu 14 tal-Protokoll fuq il-Privileġġi u l-Immunitajiet tal-Komunitajiet
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej, u b'mod partikolari l-ewwel paragrafu ta' l-Artikolu 28 tiegħu,
Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej, u b'mod partikolari l-Artikolu 16 tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2];
Wara li kkunsidra l-opinjoni tal-Qorti ta' l-Awdituri [3];
Wara li kkunsidra l-opinjoni tal-Qorti tal-Ġustizzja [4],
Billi hu xieraq li tiġi estiża għall-Fond Ewropej ta' Investiment l-applikazzjoni tar-Regolament tal-Kunsill (Euratom, KEFA, KEE) Nru. 549/69 tal-25 ta' Marzu 1969 li jistabbilixxi l-kategoriji ta' uffiċjali u aġenti oħra tal-Komunitajiet Ewropej li għalihom japplikaw id-dispożizzjonijiet ta' l-Artikolu 12, it-tieni paragrafu ta' l-Artikolu 13 u l-Artikolu 14 tal-Protokoll fuq il-Privileġġi u l-Immunitajiet tal-Komunitajiet [5], sabiex jiġi żgurat li l-membri ta' korpijiet tal-Fond Ewropej ta' l-Investiment u l-persunal tal-Fond, minħabba d-doveri u r-responsabbiltajiet tagħhom u minħabba s-sitwazzjoni partikolari tagħhom, jibbenefikaw mill-istess privileġġi, immunitajiet u faċilitajiet,
ADOTTA DAN IR-REGOLAMENT:
Artikolu 1
"Artikolu 4b
Il-privileġġi u l-immunitajiet previsti fl-Artikolu 12, fit-tieni paragrafu ta' l-Artikolu 13 u fl-Artikolu 14 tal-Protokoll għandhom jgħoddu taħt l-istess kondizzjonijiet u fl-istess limiti bħal dawk stabbiliti fl-Artikoli 1, 2 u 3 ta' dan ir-Regolament għal:
- membri tal-korpi tal-Fond Ewropew ta' l-Investiment fil-qadi ta' dmirijiethom bħala tali,
- persunal tal-Fond Ewropew ta' l-Investiment,
- persuni li jirċievu pensjonijiet tad-diżabiltà, ta' l-irtirar jew tas-superstiti imħallsa mill-Fond Ewropew ta' l-Investiment."
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta' Diċembru 1994.